Document ID: 31994D0434

Odločba Komisije
z dne 30. maja 1994
o podrobnih pravilih za uporabo Direktive Sveta 93/25/EGS o izvajanju statističnih raziskovanj o prireji in populaciji ovac in koz
(94/434/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 93/25/EGS z dne 1. junija 1993 o izvajanju statističnih raziskovanj o prireji ovac in koz [1], in zlasti členov 1(4), 2(2), 3(2) in (3), 7(1), 10(1) in (2) ter 13(3) Direktive,
ker so za izvedbo raziskovanj, določenih v Direktivi 93/25/EGS, potrebne natančne opredelitve; ker to naprej zahteva opredelitev kmetijskih gospodarstev, vključenih v raziskovanje; ker je prav tako treba natančno določiti posamezne kategorije, v katere so razčlenjeni rezultati statističnih raziskovanj ter razrede velikosti čred in regije, po katerih države članice v rednih časovnih intervalih pripravijo rezultate statističnih raziskovanj; ker je potrebna enotna opredelitev mase trupov za namene statistike zakola;
ker se v skladu z Direktivo 93/25/EGS državam članicam lahko na njihovo zahtevo dovoli, da uporabijo upravne vire namesto statističnih raziskovanj in predpisane razčlenitve po razredih velikosti čred pri končnih rezultatih v sodih letih;
ker so države članice predložile vloge za zgoraj navedene vrste dovoljenj;
ker je treba Odločbo Komisije 82/958/EGS [2] nadomestiti;
ker je ustrezno, da se določbe te odločbe začne uporabljati s 1. januarjem 1994, ko začne veljati Direktiva 93/25/EGS;
ker je ta odločba v skladu z mnenjem Stalnega odbora za statistiko kmetijstva,
SPREJELA NASLEDNJO ODLOČBO:
Člen 1
1. V členu 2(2) Direktive 93/25/EGS "kmetijsko gospodarstvo" pomeni vsako tehnično in gospodarsko enoto, pod enim vodstvom, ki proizvaja kmetijske proizvode.
2. Raziskovanje iz člena 1(1) Direktive 93/25/EGS zajema:
(a) kmetijska gospodarstva s kmetijskimi zemljišči v uporabi 1 ha ali več;
(b) kmetijska gospodarstva s kmetijskimi zemljišči v uporabi manj kot 1 ha, če je njihova proizvodnja do določene mere namenjena prodaji ali če njihova proizvodna enota presega nekatere pragove zajetja.
3. Države članice, ki želijo uporabiti drugačen prag zajetja statističnega raziskovanja, pa se zavežejo ta prag zajetja določiti tako, da so izključena samo najmanjša gospodarstva in da skupno izključena gospodarstva predstavljajo 1 % ali manj od skupnega standardiziranega pokritja zadevne države članice v smislu Odločbe Komisije 85/377/EGS [3].
Člen 2
Opredelitve kategorij ovac in koz iz člena 3(1) in člena 13(2) Direktive 93/25/EGS so določene v Prilogi I.
Člen 3
Teritorialne podrazdelitve iz člena 7(1) Direktive 93/25/EGS so določene v Prilogi II.
Člen 4
Razčlenitev, predvidena v členu 10 Direktive 93/25/EGS, je določena v Prilogi III.
Člen 5
Masa trupov iz člena 13(1) Direktive 93/25/EGS je določena v Prilogi IV.
Člen 6
1. V skladu s členom 1(3) Direktive 93/25/EGS se državam članicam, naštetim v točki (a) Priloge V lahko dovoli, da uporabijo upravne vire namesto statističnih raziskovanj.
2. V skladu s členom 10(2) Direktive 93/25/EGS se državam članicam, naštetim v točki (b) Priloge V lahko dovoli, da uporabijo razčlenitev po razredih velikosti čred za končne rezultate v sodih letih.
Člen 7
Odločba 82/958/EGS se razveljavi.
Člen 8
Ta odločba se začne uporabljati 1. januarja 1994.
Člen 9
Ta odločba je naslovljena na države članice.
V Bruslju, 30. maja 1994

Labels: 19
6